**Hänen siskonsa Pariisista** (engl. *Her Sister from Paris*) on vuonna 1925 ensi-iltansa saanut Sidney Franklinin ohjaama yhdysvaltalainen mykkä komediaelokuva, jonka pääosissa ovat Constance Talmadge ja Ronald Colman. Talmadge näyttelee elokuvassa kahta roolia. *Hänen siskonsa Pariisista* on yksi Talmadgen tunnetuimmista elokuvista.

*Hänen siskonsa Pariisista* perustuu Ludwig Fuldan samannimiseen näytelmään, jonka pohjalta Hanns Kräly laati elokuvan käsikirjoituksen. Elokuvan tuottajana oli Joseph M. Schenck, jonka elokuvayhtiö Joseph M. Schenck Productions tuotti elokuvan. *Hänen siskonsa Pariisista* sai Yhdysvaltain ensi-iltansa 2. elokuuta vuonna 1925. Suomessa elokuva sai ensi-illan 12. huhtikuuta vuonna 1926. Elokuvan levitti First National Pictures.

*Hänen siskonsa Pariisista* uudelleenfilmatisoitiin kahdesti. Vuonna 1934 elokuva uudelleenfilmatisoitiin nimellä *Tyttö Montmartrelta*, jonka ohjasi Sidney Lanfield, ja elokuvan pääosassa on Constance Bennett. Vuonna 1941 ilmestyneen *Kaksoset* ohjasi George Cukor, ja sen pääosassa on Greta Garbo. *Hänen siskonsa Pariisista* on säilynyt kokonaan nykypäivään asti, ja se julkaistiin DVD:lle 16. maaliskuuta vuonna 2010. DVD-julkaisu sisältää myös Talmadgen *Seikkailurikas yö* -elokuvan (1924).

Juoni
-----

**Varoitus:  Seuraava kirjoitus paljastaa yksityiskohtia juonesta.**
Helen Weyringer (Constance Talmadge) on hieman epäsiisti kotirouva, jolla on huonomaineinen tanssijana työskentelevä Lola-sisar (Constance Talmadge). Kun Helenille ja hänen aviomiehelleen Josephille (Ronald Colman) tulee riitaa, Helen lähtee sisarelleen. Siskokset suunnittelevat juonen antaakseen Josephille opetuksen. Helen ottaa Lolan henkilöllisyyden ja flirttailee Lolana röyhkeästi Josephin kanssa. Viimein Joseph antaa periksi hänen luuleman Lolan viehätysvoimalle. Myös Josephin ystävä Robert (George K. Arthur) ihastuu "Lolaan". Tämä juoni juontaa siihen, että Helen Lolana suostuttelee Josephin karkaamaan hänen kanssaan. Vasta tällöin Joseph saa selville, että hän ollut koko ajan oman Helen-vaimonsa kanssa.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Constance Talmadge  | … |  Helen Weyringer / Lola La Perry
  |
|  Ronald Colman  | … |  Joseph Weyringer
  |
|  George K. Arthur  | … |  Robert Well
  |
|  Gertrude Claire  | … |  Anna
  |

Lähteet
-------

1. 1 2 3 4 5 6  Her Sister from Paris *silentera.com*. Silentera.com. Viitattu 16.9.2014. (englanniksi)
2. 1 2 3 4 5  ~Her Sister From Paris~ *silenthollywood.com*. Silenthollywood.com. Viitattu 16.9.2014. (englanniksi)
3. 1 2 3  HER SISTER FROM PARIS(1925) *tcm.com*. TCM.com. Viitattu 16.9.2014. (englanniksi)
4. ↑  Her Sister from Paris (1925) *elonet.fi*. Elonet.fi. Viitattu 16.9.2014. (suomeksi)
5. 1 2  Her Sister from Paris (1925) *allmovie.com*. Allmovie.com. Viitattu 16.9.2014. (englanniksi)

Aiheesta muualla
----------------

* *Hänen siskonsa Pariisista* Internet Movie Databasessa. (englanniksi)
* *Hänen siskonsa Pariisista* Elonetissä.
* *Hänen siskonsa Pariisista* AllMoviessa. (englanniksi)
* *Hänen siskonsa Pariisista* Silent era -sivustolla (englanniksi)
* *Hänen siskonsa Pariisista* TCM Movie Databasessa (englanniksi)